b'\n_START_ARTICLE_\nEncimska histokemija\n_START_SECTION_\nDokazovanje kisle fosfataze (KF)\n_START_PARAGRAPH_\nKisla fosfataza je encim, zna\xc4\x8dilen predvsem za lizosome in deluje le v kislem pH-ju. Katalizira hidroliti\xc4\x8den razcep organskih fosfatnih estrov (cepi vezi med fosfatnimi estri, da razpadejo).\n_START_SECTION_\nDokazovanje KF pri svetlobni mikroskopiji\n_START_PARAGRAPH_\nPrimer fosfatnih estrov, kot substrat kisle fosfataze, je npr. \xce\xb1-naftilfosfat, ki ga vnesemo v medij, ki obdaja histolo\xc5\xa1ki preparat. Za reagent v tem primeru uporabimo diazonijevo sol. Ko \xce\xb1-naftilfosfat difundira v celico, se ve\xc5\xbee na kislo fosfatazo, ki hidrolizira substrat na naftol (primarni reakcijski produkt) in fosfat (ki je zgolj ostanek encimske reakcije). Kon\xc4\x8dni rekcijski produkt je naftol, obarvan z diazonijevo soljo.\n_START_SECTION_\nDokazovanje KF v elektronski mikroskopiji\n_START_PARAGRAPH_\nKot substrat uporabimo Na-\xce\xb2-glicerofosfat (fosfatni ester) in reagent Pb(NO\xe2\x82\x83)\xe2\x82\x82. Po hidrolizi nastane Pb-fosfat, ki je z vezavo na Pb(NO\xe2\x82\x83)\xe2\x82\x82 tako kon\xc4\x8dni reakcijski produkt.'